Tjoflot

Tjoflot er en grend og en grunnkrets i Voss herad i Vestland fylke og ligger i landskapet Hardanger. 1. januar 2020 ble den overført til Voss fra Ullensvang kommune, sammen med grunnkretsen Djønno.

Tjoflot ligger ved sjøen på Oksenhalvøyen med Hardangerfjorden i front og fjellet Oksen (1241 meter høyt) i bakgrunnen. Bygden fikk bilvei i 1984.

Opphavet til bygdenavnet Tjoflot slik stedsnavnet skrives i dag, er usikkert. Etterkommere fra hovedbruket, Garen, skriver som regel navnet sitt som Tjoflot eller som Tjoflaat.

Fra ættebøker er det kjent at navnet tidligere har vært skrevet som Þiodaflar i 1378, som Thiodhaflar i 1427, som Tiodaaflaa i 1463, Tyofflo i 1521 og Thioflodt i 1667. Lokalfolk mener at Tjod (Þjod) betyr folk og navnet skriver seg fra et gammelt tingsted i form av en flate en kunne samles til slikt på.

Kjente personer fra Tjoflot
Nils Tjoflot

 Referanser 

Kategori:Bosetninger i Voss
Kategori:Ullensvangs historie
Kategori:Granvin